Motî:prôpe (da sinne) - Wikipedia

# Motî:prôpe (da sinne)

### Èn årtike di Wikipedia.

prôpe 2

I. [addj.]

1. bén da sinne. Èm prôpe pere; mes prôpes parints; c' est dins s' prôpe måjhon; c' est s' prôpe feye. I n' fåt nén dire do må di si prôpe famile. Dji voeyeu mi prôpe etermint dins m' sondje et dj' esteu dins m' prôpe waxhea (Robert Mathieu). >> mes prôpès djins: mi prôpe famile. F. propre, personnel; Alm. "eigen"; Ingl. own.

2. direk, foirt près, tot djåzant d' on parint. On cuzén djermwin, c' est l' fi d' ene prôpe matante, d' on prôpe mononke. Il a stî piyî pa ses prôpes vijhéns (R. Hostin).

3. vraiy(e). Por mi, dji lyi poitrè m’ vantrin; Il est si bea, s’ est i si fén K’ on direut del prôpe soye (Noyé walon). Loukîz a : veritåve. F. vrai, véritable

II. [o.n.] prôpe decidaedje. C' est di s' prôpe k' il a intré drola. Vos n' avoz jawais seu fé on procès-verbå di vosse prôpe (J. Coppens). gré, initiative.

III. [adv.] directumint et nén po ene ôte. C' est po mi-minme prôpe, po lu-minme prôpe, po leye-minme prôpe. F. en propre.

| prôpieté [f.n.]

1. måjhon et ses ahesses, k' est da vosse. Dj' årans por nos les soussols ki dnèt d' plin pî so ene coû et les cortis: c' est ene foirt grosse prôpieté (E. Pècheur). Come Farawon aveut dit, Djôzef dina ene prôpieté po s' pere eyet po ses frés dvins l' pus bele coine do payis d' Edjipe por zels dimorer drola, sol tere da Ramsès (Li Djeneze).

2. sacwè da sinne. N' î toutchîz nén: c' est m' prôpieté.

3. (mot d' éndjoleu) çou k' gn a dins on programe, kimint çk' i toûne. Å dzo do purnea ki s' va afitchî, vos avoz "prôpietés"; clitchîz; vos voeyoz ene finiesse-livret a cwate pådjes (L. Mahin).

Disfondowes: pronpièté, prôpièté, prôpiètè, prompiètè, proûpièté, prôpriyèté, prôpriyèté, propriyèté, propriyètè.

| prôpietaire [o.f.n.] li ci, li cene, l' institucion ki c' est da sinne ene måjhon, u ene ôte sacwè. Insi, pol bwès, li ban end esteut prôpietaire (P.J. Dosimont). li cparexhant a rnoncî por zels a ses oumires et, shuvanmint, els a rindou prôpietaires di ses béns-fonds et béns-meubes (Simon li Scrinî). F. propriétaire.

Disfondowes: pronpiètére, prôpiètêre, propiètêre, prôpriyètêre, prompiètêre.

Etimolodjeye: calcaedje riwalonijhî do F. propriété, propriétaire.

Omonime:

- prôpe (nete)

Prin del pådje «http://wa.wikipedia.org../../../p/r/%C3%B4/Mot%C3%AE%7Epr%C3%B4pe_%28da_sinne%29.html»

##### Views

- Årtike
- Copene
- Modêye d' asteure

##### Cweri